**TÁJÉKOZTATÓ**

**a 2018. október 25-i képviselőtestületi ülésen elhangzott**

**interpellációkra tett intézkedésekről**

**Faragó Gábor képviselő-testületi tag**

* elmondja, hogy többször interpellált már Dr. Hadnagy Ádám képviselő társával a Dózsa György utcai parkoló felfestésének érdekében. Most, hogy a „Zöld Város” projekt a végéhez közeledik már, nagyon sok autó kikerült a 208-as társasház elől. Szerinte nagyon akut lenne annak a parkolónak a felfestése, hogy normális körülmények között tudjanak parkolni az autósok.

*Városgondnokság a 2019évi költségvetés terhére megrendeli a felfestéseket.*

**Csák Tamás képviselő-testületi tag**

* elmondja, hogy két hónnappal ezelőtt interpellált a Horvátnádalján elszaporodott patkányokkal kapcsolatban. Biológiai irtás nem történt, csak csapdákat helyeztek ki. Alsóberkiből is érkeztek bejelentések, hogy nagyon elszaporodtak a patkányok, szeretne segítséget kérni, hogy egy globális irtást végre lehessen hajtani. A lakosság még segítene is az irtásban.

*A lakosság a saját ingatlanán tud az irtásban segíteni, azonban közterületen csak az arra jogosult, engedéllyel rendelkező vállalkozó intézkedhet, tekintettel arra, hogy az irtáshoz szükséges mérgeket szakszerűen kell elhelyezni. A településrészeken besűrítjük a vegyszeres irtást a patkányszaporulat csökkentése érdekében.*

**Szabó Ferenc képviselő-testületi tag**

* szeretné megköszönni, hogy az I-II. világháborús emlékműre Gergely Lajosné neve felkerült.

**Auer Miklós képviselő-testületi tag**

* egy vagy talán két hónapja tett fel egy kérdést, amire kapott is választ, miszerint az útburkolaton megjelentek kisebb- nagyobb lyukak, amik azóta tovább nőttek. Kapott is választ rá, mégpedig, hogy a Vízügyi Igazgatósággal együtt fogják megtekinteni az említett problémát. Ezek a lyukak azonban továbbra is csak nőnek. Szeretné megkérdezni, hogy milyen következő lépés várható a hibák javítására.

*Városgondnokság a VASIVÍZ ZRT kamerázását fogja megrendelni, a hiba okának feltárására, erre a helyreállítási kötelem miatt 2019 tavaszától lesz lehetőség.*

* Volt valaha egy tenisz klub, annak volt egy tenisz pályája, amely talán most is meg van, annak ellenére, hogy a gaztól nem látszik. Meg szeretne kérdezni, hogy annak a helyére egy korcsolya pályát nem-e lehetne kivitelezni. A várkert északi részére gondol.

*Bebes István polgármester helyben megválaszolta a kérdést.*

* Az Alkotás utca nyugati végénél a második világítótest kezd tönkre menni, ennek szeretné kérni a javítását.

*A hibát karbantartó felé lejelentettük.*

Körmend, 2018.november 19.

Forró Szilvia irodavezető s.k. Sövegjártó Zoltán intézményvezető s.k.